[{"text_idx": "#000000", "text": "Mae Ysgol Ffridd y Llyn wedi\u2019i lleoli yn ardal Cefnddwysarn sydd oddeutu tair milltir o dref Y Bala, Sir Gwynedd. Mae 64 o ddisgyblion rhwng 3 ac 11 oed ar y gofrestr, ac maent wedi\u2019u trefnu\u2019n dri dosbarth oed cymysg. Mae oddeutu 66% o\u2019r disgyblion o gartrefi lle y siaredir Cymraeg fel iaith gyntaf."}, {"text_idx": "#000001", "text": "Ein nod yw creu ysgol hapus ble mae pawb, yn blant ac oedolion, yn gwneud eu gorau bob amser, yn frwdfrydig, yn gofalu am ei gilydd ac yn awyddus i fanteisio ar bob cyfle a phrofiad i ddysgu ac i gyfoethogi eu bywyd. Mae plant sy\u2019n hapus yn gweithio\u2019n well gan eu bod yn teimlo\u2019n ddiogel. Os ca\u0302nt barch gan eu rhieni a\u2019u hathrawon, maent yn dangos parch yn o\u0302l ac maent yn fwy awyddus i blesio. Ceisiwn sicrhau ein bod bob amser yn barod i wrando ar blant \u2013 nid eu clywed yn unig, a byddwn pob amser yn de\u0302g. Nid yw hyn yn syml yn golygu trin pob plentyn yn union yr un fath bob amser. Rhaid trin pob plentyn yn o\u0302l ei anghenion a\u2019i bersonoliaeth unigryw ei hun. Ceisiwn annog plant i fod yn aelodau cyfrifol o\u2019r ysgol a\u2019u cymdeithas leol ac i dyfu\u2019n bersonau sy\u2019n ystyriol o eraill a\u2019u hamgylchedd. Amcanwn i roi\u2019r addysg orau bosib i bob disgybl."}, {"text_idx": "#000003", "text": "Mae perthynas agos rhwng y cartref a\u2019r ysgol yn holl bwysig, a gwyddom y cawn bob cyd-weithrediad gennych i sicrhau hyn. Os oes gennych unrhyw gwestiynau neu ymholiadau pellach yngly\u0302n ag unrhyw fater, mae croeso i chi gysylltu gyda\u2019r ysgol ar unrhyw adeg \u2013 mae\u2019r drws bob amser ar agor."}, {"text_idx": "#000005", "text": "2023 Ysgol Ffridd y Llyn"}]